હેક ટીમે દાવો કર્યો છે કે તેણે અમેરિકન એથ્લીટ સાથે જોડાયેલી ઘણી ફાઇલ્સને હેક કરી છે, તેના પરથી આ સનસનાટીભરી વાતો જાણવા મળી છે. એવો દાવો પણ કરવામાં આવ્યો છે કે વિશ્વની ભૂતપૂર્વ નંબર વન મહિલા ટેનિસ ખેલાડી સેરેના વિલિયમ્સને ૨૦૧૦, ૨૦૧૪ અને ૨૦૧૫માં ઓક્સિકોડોન, હાઇડ્રોમોફરેન, પ્રેડનિસોન અને મિથાઇલપ્રેડનિસોલોનના સેવનની મંજૂરી મળી હતી. આ ઉપરાંત સિમોન બાઇલ્સ તો એક વાર ડોપિંગમાં નિષ્ફળ પણ રહી હતી. આમ છતાં તેને અયોગ્ય ઠેરવવામાં આવી નહોતી. જ્યારે સેરેનાની બહેન વીનસને ૨૦૧૦, ૨૦૧૧, ૨૦૧૨ અને ૨૦૧૩માં પ્રેડનિસોન, પ્રેડનિસોલોન અને ટ્રાયમસિલોન જેવી દવાઓનું સેવન કરવાની મંજૂરી મળી હતી.